U-I-51/07
Natisni
Opravilna št.:
U-I-51/07
Datum odločitve:
20. 11. 2008
ECLI:
ECLI:SI:USRS:2008:U.I.51.07
Akt:
Zakon o delovnih in socialnih sodiščih (Uradni list RS, št. 2/04) (ZDSS), 40. čl.
Izrek:
Pobuda za začetek postopka za oceno ustavnosti 40. člena Zakona o delovnih in socialnih sodiščih (Uradni list RS, št. 2/04) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Ideal, Modna konfekcija Nova Gorica, d. d., Nova Gorica
Datum vloge:
19. 2. 2007
Vrsta odločitve:
sklep
Vrsta rešitve:
zavrženje
Dokument:
US28424
Dokument v PDF obliki:
U-I-51-07.pdf
80 KB
Prenesite datoteko
U-I-51/07-8
20. 11. 2008
SKLEP
Ustavno sodišče je v postopku za preizkus pobude družbe Ideal, Modna konfekcija Nova Gorica, d. d. – v likvidaciji, Nova Gorica, ki jo zastopa Sebastjan Kerčmar, odvetnik v Novi Gorici, na seji 20. novembra 2008
sklenilo:
Pobuda za začetek postopka za oceno ustavnosti 40. člena Zakona o delovnih in socialnih sodiščih (Uradni list RS, št. 2/04) se zavrže.
Obrazložitev
1. Pobudnica izpodbija v izreku tega sklepa navedeno zakonsko določbo o ureditvi vzorčnega postopka v delovnih sporih. Zatrjuje, da jo je zaradi podanih odpovedi pogodb o zaposlitvi tožilo več kot 20 delavcev. Navaja, da je sodišče prve stopnje na podlagi izpodbijane zakonske določbe v eni izmed zadev izvedlo vzorčni postopek, v drugih pa postopke prekinilo in po odločitvi v vzorčnem postopku enako odločilo tudi v prekinjenih postopkih. Zoper sodbe sodišča prve stopnje, izdane v prekinjenih postopkih, naj bi se pobudnica pritožila na Višje delovno in socialno sodišče. Izpodbijani določbi očita neskladje s členi 2, 14, 22, 23 in 25 Ustave.
2. Izpodbijani predpis je med postopkom pred Ustavnim sodiščem prenehal veljati. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko presoja neveljavne predpise, če niso bile odpravljene posledice neustavnosti in nezakonitosti.
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07 in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za oceno ustavnosti predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik